Preprosto povedano je glikogen oblika glukoze, ki jo telo shranjuje za hiter vir energije, primarno v mišicah in jetrih.
Za polnjenje glikogenskih zalog moraš uživati ogljikove hidrate.
Kadar uživaš ogljikove hidrate, jih tvoje telo prebavi v glukozo. Telo nato uporabi glukozo za energijo, njen presežek pa pretvori v glikogen za kasnejšo uporabo. Ta proces se imenuje sinteza glikogena oziroma glikogeneza.
Kot glavni vir energije, glikogen igra pomembno vlogo pri ohranjaju telesnih funkcij, ki vključujejo tudi fizično in psihično aktivnost.
Ko telo izprazni glikogenske zaloge ostaneš brez energije. Kot vzdržljivostni športnik se moraš tega dobro zavedati!